Айчынных аналагаў “Вімэку” няма, а неабходнасць у ім існуе. Міні-харвестар можна выкарыстоўваць на складаных участках абмежаванай плошчы. Больш за год лесарубы нашага лясгаса былі заняты на добраўпарадкаванні лясоў у Смалявіцкім раёне, дзе пасля непагоды ўтварылася шмат буралому. Пры дапамозе сучаснай тэхнікі і дзякуючы ўменню валожынскіх лясгасаўцаў расчышчана ад завалаў больш за 150 гектараў лесу, нарыхтавалі 17,7 тысячы кубічных метраў драўніны, засаджана маладымі дрэўцамі плошча ў 200 гектараў.